Este virágzik a repcze
Este virágzik a repcze,
Fekete szemű menyecske,
     Kérlek, ne nézz a szemembe,
     Meghalok szégyenletembe.

Letörött a kútam géme,
Hol itatok holnap délre.
     Szilaj a babám marhája,
     Nem szokott a más kútjára.

Duna vize foly lefelé,
De fe1ü1rő1 más foly belé.
     Hej ha rózsám el fog menni,
     Helyébe fog-e más lenni.

Estve, ha a nap lenyugszik,
Utána gyöngy harmat hullik,
     Hej ha rózsám eltávozik,
     Én szemem is harmatozik.
Népköltészet